La música n’asturianu sumó 4,7 millones de reproducciones nel 2019 en Youtube y streaming
#000000
174 personas desalojadas por los incendios
#000002
La música n’asturianu o d’espresión asturiana sumó en 2019 más de 4,7 millones de reproducciones, tanto al traviés de la canal Youtube, como de les diferentes plataformes de streaming (Spotify, Deezer o Apple Music, ente otres). Son datos sacaos del informe sobre consumu dixital de música asturiana, que’l periodista Xicu Ariza vien de publicar nel Anuariu de la Música Asturiana del añu 2020, acabante de presentar la discográfica Goxe.
#000005
Del total, el 50,6% d’estes reproducciones ficiéronse al traviés de Youtube, y el 49,3 al traviés les mentaes plataformes de Streaming. Estes últimes vendieron un total de 214 cantares y 172 discos. Sicasí, les ventes de la música asturiana siguen siendo mui superiores en formatu físicu que en formatu dixital. Ello ye que nel 2019, el 58% de la facturación n’Asturies foi en formatu físicu, y namás un 42% al traviés de les plataformes.
#000006
Hai qu’entender, señala sin embargu l’informe d’Ariza, “que’l consumu dixital de música ye imparable y que va siguir medrando, polo que toca aprovechar les ventayes que xenera“. “Dalgunes d’elles son mui amañoses pa enfrentase a dellos retos que tien la nuestra escena como son los d’aumentar audiencia ente les xeneraciones más moces, algamar mayor repercusión internacional, xenerar más fontes d’ingresos y llegar a nuevos públicos a los qu’anguaño nun se ta aportando namás cola venta física nin cola música en vivo”, añade.
#000010
No referente a la mayor repercusión internacional, el trabayu también aporta datos que dicen qu’EEUU (35.000 reproducciones), Méxicu (34.000) y Reinu Uníu (28.500) son los países que más consumen música n’asturianu per internet, dempués d’España. Na llista figuren tamién países como Arxentina, Canadá, Francia, Suiza o Colombia, ente los que más música asturiana sintieron. Un datu que rescampla ye que Xapón, con 13.300 reproducciones, figura ente los primeros, penriba d’otros como Francia. Dientro d’España, dempués d’Asturies les comunidaes que más música n’asturianu consumen son Madrid, con 360.000 reproducciones, y Cataluña, con 126.000.
#000011